CELEX: 62013CN0376
Language: et
Date: 2013-07-02 00:00:00
Title: Kohtuasi C-376/13: 2. juulil 2013 esitatud hagi — Euroopa Komisjon versus Bulgaaria Vabariik

31.8.2013   
            
            
               ET
            
            
               Euroopa Liidu Teataja
            
            
               C 252/23
            
         2. juulil 2013 esitatud hagi — Euroopa Komisjon versus Bulgaaria Vabariik
   (Kohtuasi C-376/13)
   2013/C 252/39
   Kohtumenetluse keel: bulgaaria
   
      Pooled
   
   
      Hageja: Euroopa Komisjon (esindajad: G. Braun, G. Koleva, L. Malferrari)
   
      Kostja: Bulgaaria Vabariik
   
      Hageja nõuded
   
   Euroopa Komisjon palub,
   
               —
            
            
               tuvastada, et kuna Bulgaaria Vabariik on elektroonilise side seaduse § 5a „Ülemineku- ja lõppsätted” lõigetes 1 ja 2 piiranud nende ettevõtjate arvu kahega, kellele võidakse anda kasutada maapealse digitaallevi raadiosagedused ja kellele antakse luba osutada vastavaid elektroonilisi sideteenuseid (kuigi selles osas võiks kõne alla tulla kuni viis ettevõtjat), siis on Bulgaaria Vabariik rikkunud konkurentsidirektiivi artikli 2 lõikest 1 tulenevaid kohustusi;
            
         
               —
            
            
               tuvastada, et kuna Bulgaaria Vabariik keelab elektroonilise side seaduse artikli 47 lõigetes 1 ja 2 ja artikli 48 lõikes 3 televisioonisaateid pakkuvatel ettevõtjatel, kelle programme ei edastata Bulgaaria Vabariigis ja ka nendega seotud isikutel, osaleda maapealse digitaallevi raadiosageduste riigihangetel ja osutada vastavaid [teenuseid] siis on Bulgaaria Vabariik rikkunud konkurentsidirektiivi artikli 2 lõikest 2 ja artikli 4 lõikest 2, loadirektiivi artikli 7 lõikest 3 ja raamdirektiivi artikli 9 lõikest 1 tulenevaid kohustusi;
            
         
               —
            
            
               tuvastada, et kuna Bulgaaria Vabariik keelab elektroonilise side seaduse artikli 48 lõikes 5 maapealse digitaallevi raadiosageduste omanikel kasutusele võtta elektroonilisi sideteenuseid raadio- ja teleprogrammide edastamiseks, siis on Bulgaaria Vabariik rikkunud konkurentsidirektiivi artikli 2 lõikest 2 ja artikli 4 lõikest 2, loadirektiivi artikli 7 lõikest 3 ja raamdirektiivi artikli 9 lõikest 1 tulenevaid kohustusi;
            
         
               —
            
            
               mõista kohtukulud välja Bulgaaria Vabariigilt.
            
         
      Väited ja peamised argumendid
   
   Euroopa Komisjon väidab, et Bulgaaria Vabariik ei ole täitnud oma kohustusi, mis tulenevad komisjoni 16. septembri 2002. aasta direktiivist 2002/77/EÜ (1) konkurentsi kohta elektrooniliste sidevõrkude ja -teenuste turgudel (konkurentsidirektiiv) artikli 2 lõigetest 1 ja 2 ning artikli 4 lõikest 2, Euroopa Parlamendi ja nõukogu 7. märtsi 2002. aasta direktiivi 2002/20/EÜ (2) elektrooniliste sidevõrkude ja -teenustega seotud lubade andmise kohta (loadirektiivi) artikli 7 lõikest 3 ja Euroopa Parlamendi ja nõukogu 7. märtsi 2002. aasta direktiiv 2002/21/EÜ (3) elektrooniliste sidevõrkude ja -teenuste ühise reguleeriva raamistiku kohta (raamdirektiiv) artikli 9 lõikest 1.
   
               —
            
            
               Bulgaaria Vabariik ei ole täitnud konkurentsidirektiivi artikli 2 lõikest 1 tulenevat kohustust, mille kohaselt liikmesriigid ei anna ega säilita elektrooniliste sidevõrkude rajamise ja/või pakkumise või üldkasutatavate elektrooniliste sideteenuste osutamise ainu- või eriõigusi. Bulgaaria Vabariik on õigustloova aktiga piiranud nende ettevõtjate arvu kahega, kellele antakse luba kasutada maapealse digitaallevi raadiosagedusi ja osutada oma valdkonnas multiplexteenuseid (kuigi selles osas võiks kõne alla tulla kuni viis ettevõtjat). Seda on tehtud lähtudes kriteeriumitest, mis ei ole proportsionaalsed ega objektiivsed. Bulgaaria Vabariik on sel viisil andnud sideteenuste osutamise eriõigusi.
            
         
               —
            
            
               Bulgaaria Vabariik ei ole täitnud konkurentsidirektiivi artikli 2 lõikest 2 ja artikli 4 lõikest 2, loadirektiivi artikli 7 lõikest 3 ja raamdirektiivi artikli 9 lõikest 1 tulenevaid kohustusi, mille kohaselt peab raadiosageduste eraldamine elektrooniliste sideteenuste osutamiseks põhinema objektiivsetel, läbipaistvatel, mittediskrimineerivatel ja proportsionaalsetel kriteeriumidel. Bulgaaria Vabariik on määranud maapealse digitaallevi raadiosageduste riigihangetel osalemiseks sellised tingimused, mis ei ole seatud eesmärkide saavutamiseks proportsionaalsed; kuna määratud maapealse digitaallevi raadiosageduste riigihanketingimused ei ole proportsionaalsed ja takistavad seetõttu paljudel ettevõtjatel neil hangetel osaleda, siis on Bulgaaria Vabariik rikkunud konkurentsidirektiivi artikli 2 lõikest 2 tulenevat kohustust tagada, et kõigil ettevõtjatel oleks õigus osutada elektroonilise side teenuseid.
            
         
      (1)  ELT L 249, lk 21.
   
      (2)  ELT L 108, lk 21.
   
      (3)  ELT L 108, lk 33.